Þjónustunet FÍB Aðstoðar á landinu hefur stækkað og þést . Nú njóta FÍB félagar aðstoðar í samræmi við skilmála á þeim svæðum sem sjá má á Íslandskortinu hér undir . Innifalið í FÍB aðstoð er eftirfarandi þjónusta : Aðgangur að FÍB Aðstoð vegþjónustu 365 daga ársins . Svarað er í neyðarsíma FÍB Aðstoðar allan sólarhringinn í síma 5 112 112 . Ef bíllinn bilar á ferðalagi eru upplýsingar um þjónustu veittar óháð tíma eða dagsetningu . Rafmagnsaðstoð : Ef bíllinn verður straumlaus , t.d. á köldum vetrarmorgni er veitt aðstoð við að koma bílnum í gang með starttæki eða startkapli . Eldsneytisaðstoð : Ef bíll félagsmanns er bensín - eða dísilolíulaus , kemur þjónustubíll með eldsneyti og sem nægir til að komast á næstu bensínstöð . Félagsmaður greiðir aðeins fyrir eldsneytið sem fer á bílinn . Dekkjaskipti : Ef dekk springur eða er loftlaust og hjálpar er þörf þá aðstoðar FÍB Aðstoð félagsmenn á vettvangi . Dráttarbíll : Félagsmaður á tilkall til eins dráttarbíls frítt á aðildarári í dagvinnu innan þjónustusvæðis . Þjónustan er miðuð við flutning á bilaðri fólksbifreið t.d. á verkstæði eða af hættulegum vettvangi . Ef þjónusta dráttarbíls er veitt utan dagvinnu þá greiðir félagsmaður aðeins yfirvinnuálag . Aukið öryggi fyrir rafbílaeigendur Ný þjónusta við rafbílaeigendur í FÍB sem dregur úr drægnikvíða . Ef rafbíllinn verður orkulaus flytur FÍB Aðstoð bíllinn á næstu hleðslustöð eða að heimili félagsmanns , eftir því hvort er nær . Endurgjaldslaus flutningur miðast við dagvinnu innan þjónustusvæðis FÍB Aðstoðar . Ef rafbíll er fluttur utan dagvinnu þá greiðir félagsmaður yfirvinnuálag . FÍB félagar geta notið rafbílaaðstoðarinnar allt að tvisvar sinnum á félagsári , í samræmi við skilmála og skilyrði FÍB Aðstoðar . Prentun greiðsluseðla hætt Með samfélags - og umhverfislega ábyrgð að leiðarljósi hefur FÍB ákveðið að hætta að senda út prentaða greiðsluseðla frá og með næstu áramótum . Krafa vegna félagsgjalds mun hér eftir einungis birtast í heimabanka félagsmanns . Afnám greiðsluseðla dregur úr sóun og er umhverfislega jákvætt . Kostnaður sparast sem nýtist til eflingar þjónustu . Að sjálfsögðu geta félagsmenn sem þess óska fengið greiðsluseðil í pósti . Þeim er vinsamlegast bent á að hafa samband í síma 414-9999 eða senda póst á netfangið fib@fib.is .